text: 18-årig: Det kan jeg ikke huske 
  25 april 2012 kl. 12.50
  Det kniber for den 18-årige pige fra Vejle at huske, hvad der blev sagt i byretten og landsretten i forbindelse med den opdigtede voldtægtssag
  Anklageren gennemgik onsdag på retssagens første dag, hvad pigen oprindeligt havde forklaret i såvel byretten som senere to gange i Vestre Landsret i henholdsvis 2009 og 2010.
  Pingen står tiltalt for at afgive falsk forklaring for retten, men på de fleste af anklagerens spørgsmål om hun kan huske, hvad hun i sin tid forklarede, lyder svaret: 
  - Det kan jeg ikke huske.
  
  Mere tryg 
  Ind i mellem svarer pigen dog, at hun erindrer passager af det, som hun for to og tre år siden skulle have forklaret.
  Pigen har indvilget i at svare på spørgsmål, og efter der er kommet politibevogtning af selve retslokalet, føler hun sig mere tryg og svarer på anklagerens gennemgang af hendes forklaringer ved såvel byret som landsret.
  
  Ikke ført bevis 
  Men indtil videre er der ikke ført bevis for, at pigen har afgivet falsk forklaring.
  Hun siger, at hun oplevede situationen, som hun har beskrevet den ved tidligere afhøringer.
  